**PROGRAM OBILJEŽAVANJA MEĐUNARODNOG DANA MUZEJA – TERENSKI OBILASCI**

**Obilazak Malog rimskog kazališta – srijeda, 18. svibnja od 9 do 14 sati**

U srijedu, 18. svibnja, od 9 do 14 sati (svakih pola sata) organiziran je obilazak lokaliteta Malog rimskog kazališta u Puli, uz stručno vodstvo voditeljice Antičke zbirke Arheološkog muzeja Istre, kustosice Silvane Petešić.

**Podvodno razgledavanje arheološkog nalazištu u uvali Bijeca – subota, 21. svibnja**

U subotu, 21. svibnja organizirano je razgledavanje podmorskog arheološkog nalazišta u uvali Bijeca kod Medulina (plaža Bijeca, kod nogometnog igrališta), pod vodstvom podvodne arheologinje Ide Koncani Uhač. Predviđeno je grupno razgledavanje nalazišta u ronilačkom odijelu s maskom i disalicom (uz pratnju voditelja ronjenja) te razgledavanje u batanama sa staklom. Grupe posjetitelja bit će organizirane svaki puni sat, u 10, 11 i 12 sati, a razgledavanje traje 30 do 40 minuta. Zainteresirani se mogu predbilježiti na telefon 351-300, od 7 do 15 sati.

**Obilazak prapovijesnih gradina autobusom – subota, 21. svibnja – 9 sati**

U subotu, 21. svibnja organiziran je i obilazak značajnijih gradina južne Istre - Vintijana, Nezakcija, Vrčina i Monkodonje. Na obilazak lokaliteta autobusom, uz stručno vodstvo dr. sc. Kristine Mihovilić, kreće se u subotu u 9 sati ispred Arene, a prijave zainteresiranih primaju se do petka u 15 sati na telefonski broj 052-351-300.

**Izložba Dvojna vrata – Promjena urbanog krajolika Pule tijekom 19. stoljeća**

Izložba se može pogledati u galeriji C4 u Carrarinoj 4 od 18. svibnja.